Добра нощ, уважаеми Сатано,

Бих искал да се свържа с вас с искрената надежда да ми позволите шанс да изкупя душата си и вместо да получавам страдание в дълбоките огнени бездни на земята, да го давам. За да се докажа достатъчно способен да убождам еретиците с тризъбец и да получа този шанс, бих искал да покажа уменията си по време на конкурса за бизнес акселератора Moonshot.

Победа в това състезание би ми позволило да натрупам капитала нужен да разпространя вашата воля и тук горе, ако така бихте желаели. Много хора казват, че масивните корпорации са зли същества без чувства. Не смятам, че тези хора са някога обмисляли как би изглеждала масивна интернационална корпорация с активно зли чувства.

Разбира, че сте. Това го споменавам само за собственият си слаб ум. Ако получа вашето позволение и вашата подкрепа, има възможност, ако тялото ми позволи, евентуално да постигнем това което рядко се е постигало – тоталното разпространение на вашето влияние из целият свят, известно още като световно господство.

Ако имате други желания и това не е по плана ви, разбира се всичко може да се промени. Единствено моля за шанса да се докажа за шанса да избегна вечно страдание в огньовете на ада.

До по тъмни срещи,

Александър Вичев