Здравейте Г-н „Голяма Котка“,

Аз съм една „Средна Котка“ идваща още с имената: Иван Ябанджиев. И пиша това мотивационно писмо без много мотивация предвид това, че трябва да участвам без да имам избор. Като се замисля единственият ми „избор“ или последно останало действие е този бял лист хартия, затова сега ще се заема със задачата да го поочерня и понапълня с моята безгранично креативна „Средно Котешка“ простотия (и някаква си останала мотивация). Та желанието ми да участвам в конкурса е на път да прескочи всякакви бариери и висини. Готов и зареден с енергия и реализъм, Аз съм човека, който един ден има за мечта да стане … Ами нищо специално. Готов съм да съм си обикновен човек, който просто няма проблем, ако примерно днес ще отиде до Дубай, а утре му кефне да си купи Ферари. Сигурно си казвате, че това е нереално или пък прекалено, но грешите, това си е моята чиста извън всякакви граници скромност. Като „котка“, която иска да заеме длъжност в IT индустрията, се позиционирам като Full-Stack Web Developer-че примерно с React. Сега сигурно бихте попитали: „ама защо с React?“. Доста, доста ама доста простичък отговор… Не обичам да refresh-вам страници. Е вече смятам, че се мотивирах и аз самият с тези изпълнени редове с малко хумор и малко реализъм, та затова очаквам да погледнете малкото и скромно мое *резюме* и да се захващаме да се *интервюираме*.

До болка искрен с Вас,

Иван Ябанджиев